Červenė

Čèrvenė  (, ; iki 1923 m. Ihùmenas, , ) – miestas vidurio Baltarusijoje, į rytus nuo Minsko, prie plento Minskas–Mogiliavas. Červenės rajono centras. Mieste išplėtota bitumų gamyba, medžio apdirbimas, maisto (daržovių džiovinimo, pieno) pramonė.

Istorija 

Minima nuo 1387 m. XV a. pirmoje pusėje minimas Červenės dvaras, priklausė Kęsgailoms, nuo 1447 m. – Vilniaus vyskupams. 1793 m. Červenė atiteko Rusijos imperijai. Miesto teisės nuo 1795 m. XIX a. buvo miestas, Minsko gubernijos Ihumeno apskrities centras. 1899 m. Červenė nuniokota gaisro. Nuo 1924 m. – rajono centras.

1941 m. birželio 26 d. naktį NKVD Cagelnės miške prie Červenės įvykdė masines žudynes – sušaudyta ~2000 žmonių, tik ~200 pavyko pabėgti. Tarp sušaudytųjų buvo baltarusiai, lenkai ir lietuviai. Iš Kauno kalėjimo į Červenę buvo atvežta ~100 žmonių.

Sovietmečiu išvystyta maisto ir medienos pramonė.

Šaltiniai 

Červenės rajono gyvenvietės
Minsko srities miestai